3. การประกอบธุรกิจของแต่ละสายผลิตภัณฑ์

  1. ลักษณะของผลิตภัณฑ์ หรือบริการ

  บริษัท ทรอปิคอลแคนนิ่ง (ประเทศไทย) จำกัด (มหาชน)

ดำเนินการผลิตอาหารทะเลบรรจุกระป๋อง ผลิตภัณฑ์หลักคือ ปลาทูน่ากระป๋อง, หอยลายกระป๋อง,
ปูกระป๋อง,ปลาซาร์ดีนกระป๋อง,อาหารแมวกระป๋อง ใช้วัตถุดิบจากต่างประเทศ ประมาณ

ร้อยละ 50

ลูกค้าต่างประเทศส่วนใหญ่ เป็นลูกค้ารายใหญ่โดยเฉพาะสหรัฐอเมริกา และออสเตรเลีย ญี่ปุ่น
แต่มีลูกค้ารายย่อยมากพอสมควร
เพื่อกระจายความเสี่ยงมีทั้งจำหน่ายโดยตรงและผ่านตัวแทนจำหน่าย

รายได้จากการส่งออกไม่น้อยกว่าร้อยละ 95 ของรายได้ทั้งหมด การขายในประเทศได้ขาย

ผ่านตัวแทนจำหน่าย คือ บริษัท เบอร์ลี่ยุคเกอร์ จำกัด (มหาชน)
ซึ่งมีเครือข่ายตัวแทนจำหน่ายทั่วประเทศ ทำให้สามารถกระจายสินค้าได้ทั่วถึงมากยิ่งขึ้น

1. สิทธิหรือข้อจำกัดในการประกอบธุรกิจ

(1) บัตรส่งเสริมการลงทุน

1.  บัตรส่งเสริมเลขที่ 1019/สอ./2533 ลงวันที่ 8 มกราคม 2533 ให้การ

ส่งเสริมการผลิตอาหารทะเลบรรจุกระป๋อง (ยกเว้นปลาทูน่ากระป๋อง) โดยสิทธิพิเศษที่สำคัญ
โดยสังเขปดังนี้

(1) ได้รับการยกเว้นภาษีเงินได้นิติบุคคลเป็นเวลาแปดปี นับตั้งแต่

วันที่เริ่มมีรายได้จากการประกอบธุรกิจส่งเสริม และได้รับลดหย่อนภาษีเงินได้นิติบุคคล ในอัตรา

กึ่งหนึ่งเป็นเวลาห้าปีหลังจากระยะเวลาการส่งเสริม

(2) ได้รับการยกเว้นอากรขาออก สำหรับผลิตภัณฑ์ที่ส่งออกเป็น

ระยะเวลาห้าปีนับตั้งแต่วันที่ส่งออกเป็นครั้งแรก

(3) ได้รับอนุญาตให้หักเงินได้พึงประเมินเป็นจำนวนเท่ากับ ร้อยละห้า

ของรายได้ที่เพิ่มขึ้นจากปีก่อน
จากการส่งออกเป็นระยะเวลาสิบปีนับตั้งแต่วันที่มีรายได้จากกาประกอบธุรกิจส่งเสริม

  โดยรับเงื่อนไขที่สำคัญโดยสังเขปดังนี้

  (1) จะต้องมีทุนจดทะเบียนที่ชำระแล้วไม่น้อยกว่าสามสิบล้านบาท

(2) บุคคลผู้มีสัญชาติไทยจะต้องถือหุ้นรวมทั้งสิ้นไม่น้อยกว่าร้อยละหกสิบ

ของทุนจดทะเบียน

(3) จะต้องส่งผลิตภัณฑ์ที่ผลิตได้ออกไปจำหน่ายต่างประเทศในแต่ละปีมี

มูลค่า เอฟ. โอ. บี ไม่น้อยกว่าร้อยละ 95 ของมูลค่ายอดขายทั้งสิ้น
และได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการเฉพาะส่วนที่ส่งออก

ปีสิ้นสุดของการได้รับยกเว้นภาษีเงินได้นิติบุคคลสำหรับกำไรสุทธิคือ

ปี พ.ศ. 2542

ปีสิ้นสุดของการได้รับลดหย่อนภาษีเงินได้นิติบุคคลสำหรับกำไรสุทธิที่ไดัรับจากการลงทุนในอัตราร้อยละห้าสิบของอัตราปกติกำหนดห้าปี
คือ ปี พ.ศ. 2547

1.2 บัตรส่งเสริมเลขที่ 1357/2533 ลงวันที่ 10 กรกฏาคม 2543 ให้การ

ส่งเสริมการผลิตปลาทูน่าบรรจุภาชนะผนึก
อาหารทะเลบรรจุภาชนะผนึกและอาหารสัตว์เลี้ยงบรรจุภาชนะผนึก โดยสิทธิพิเศษที่สำคัญ
โดยสังเขปดังนี้

(1) ได้รับการยกเว้นภาษีเงินได้นิติบุคคลเป็นเวลาแปดปี นับตั้งแต่วันที่

เริ่มมีรายได้จากการประกอบธุรกิจส่งเสริม และได้รับลดหย่อนภาษีเงินได้นิติบุคคล
ในอัตรากึ่งหนึ่งเป็นเวลาห้าปีหลังจากระยะเวลาการส่งเสริม

(2) ได้รับการยกเว้นอากรขาออก
สำหรับผลิตภัณฑ์ที่ส่งออกเป็นระยะเวลาห้าปีนับตั้งแต่วันที่ส่งออกเป็นครั้งแรก

(3) ได้รับอนุญาตให้หักเงินได้พึงประเมินเป็นจำนวนเท่ากับ ร้อยละห้าของรายได้ที่เพิ่มขึ้นจากปีก่อน
จากการส่งออกเป็นระยะเวลาสิบปีนับตั้งแต่วันที่มีรายได้จากการประกอบธุรกิจส่งเสริม

  โดยรับเงื่อนไขที่สำคัญโดยสังเขปดังนี้

(1) จะต้องมีทุนจดทะเบียนที่ชำระเต็มมูลค่าไม่น้อยกว่าสามร้อยสามสิบ

ล้านบาท

(2) บุคคลผู้มีสัญชาติไทยจะต้องถือหุ้นรวมทั้งสิ้นไม่น้อยกว่าร้อยละ

ห้าสิบเอ็ดของทุนจดทะเบียน

  ในฐานะที่ได้รับการส่งเสริมการลงทุน เพื่อการอุตสาหกรรมบริษัทจะต้อง

ปฏิบัติตามเงื่อนไขและข้อกำหนดต่าง ๆ ที่กำหนดในบัตรส่งเสริม

(2) สิทธิอื่น

เครื่องหมายการค้า เช่น TC BOY , TCB, SAFCOL, SNAPPYTOM , POUNCE เป็น BRAND
ที่สร้างขึ้นมาเอง เพื่อใช้กับผลิตภัณฑ์ของบริษัท และบริษัทในเครือสามารถใช้ได้ตลอดไป

(3) ข้อจำกัดในการประกอบธุรกิจ

-   ไม่มี –

2. การตลาดและภาวะการแข่งขัน

(1) กลยุทธ์ทางการตลาด

  การขายแบ่งออกเป็น 3 ประเภท ได้แก่ (ก) การส่งออกโดยตรง ,(ข) การ

ส่งออกโดยทางอ้อม, และ (ค) การขายในประเทศ

  (ก) การส่งออกโดยตรง

  ในการส่งออกโดยตรงนั้น บริษัทจะส่งออกโดยตรงไปยังตลาด

ต่างประเทศโดยผ่านบริษัทการค้าระหว่างประเทศ เช่น บริษัท Kawasho, ประเทศญี่ปุ่น (ชื่อเดิม
บริษัท Nozaki )

  (ข) การส่งออกโดยทางอ้อม

  บริษัทมีพันธมิตรทางการตลาดกับผู้ผลิตในประเทศอินโดนีเซียและ

มาเลเซียเพื่อให้สามารถเจาะตลาดโลกได้ดียิ่งขึ้น
สมาชิกของพันธมิตรดังกล่าวได้แต่งตั้งตัวแทนร่วมเพื่อนำสินค้าออกสู่ตลาดในลักษณะการให้คอมมิชชั่น
การจัดการด้านการตลาดในลักษณะนี้ทำให้บริษัทสามารถเข้าสู่ตลาดได้กว้างขึ้นด้วยต้นทุนที่ต่ำกว่า
การรวมตัวกันทำให้พันธมิตรสามารถให้บริการแก่ลูกค้าได้ดีกว่าและเสนอสินค้าได้หลากหลายกว่า

  (ค) การขายในประเทศ

  คือการขายในราชอาณาจักรไทย ผู้จัดจำหน่ายคือ บริษัท เบอร์ลียุคเกอร์

จำกัด (มหาชน) ซึ่งเป็นผู้จัดจำหน่ายแต่เพียงผู้เดียว ส่วนบริษัท อีโลฟาร์ จำกัด
เป็นบริษัทย่อยที่บริษัทฯ ถือหุ้น 100% นั้น เป็นผู้รับผิดชอบด้านการตลาด

  ข้อดีและข้อเสีย

ข้อดี - เป็นแหล่งรวมทรัพยากรด้านต่าง ๆ

  - มีสินค้าหลากหลาย

  - ต้นทุนด้านการตลาดต่ำ

  ข้อเสีย - ความจำเป็นต้องเปิดเผยรายละเอียดด้านกลยุทธ์ทางการตลาด

  ทำให้เสี่ยงต่อการที่คู่แข่งขันจะลอกเลียนแบบได้

  ลูกค้าเป้าหมาย

  บริษัทมีตลาดการส่งออก 95% และตลาดในประเทศ 5% สำหรับตลาด

การส่งออกนั้นส่วนมากบริษัทจะจำหน่ายให้กับผู้นำเข้าที่แน่นอนในอเมริกาเหนือ ยุโรป ออสเตรเลีย
และญี่ปุ่น

  นโยบายการตั้งราคา

  นโยบายด้านราคาของบริษัทฯ ขึ้นอยู่กับตลาด กล่าวคือ บริษัทจะคิดราคา

ตามที่ตลาดสามารถจ่ายให้บริษัทฯ ได้โดยคำนึงถึงสภาพของตลาดและต้นทุนการผลิตของบริษัทเอง
โดยทั่วไปแล้ว ผู้ประกอบการอาหารทะเลกระป๋องไม่สามารถควบคุมตลาดโลกได้
การตั้งราคาอาหารทะเลกระป๋องโดยเฉพาะปลาทูน่ากระป๋องเป็นเรื่องของราคาของผลผลิตมากกว่าจะเป็นสินค้าที่มีคุณสมบัติเฉพาะตัวจึงขึ้นอยู่กับอุปสงค์และอุปทานของตลาด
ราคาที่ผู้ประกอบการอาหารทะเลต่าง ๆ ทั่วโลกเสนอนั้นไม่มีความแตกต่างกันมากนัก
การแข่งขันขึ้นอยู่กับคุณภาพของสินค้า ความไว้วางใจ และบริการต่าง ๆ

  (2) การจำหน่ายและช่องทางการจำหน่าย

  ดังเช่นที่ได้กล่าวแล้วเบื้องต้น การแบ่งด้านการตลาดนั้นมีช่องทางอยู่ 3 ทาง

คือการส่งออกโดยตรง บริษัทฯ
ส่งออกไปยังลูกค้าต่างประเทศโดยผ่านบริษัทการค้าซึ่งจะเพิ่มราคาจากที่บริษัทฯ
คิดไว้เพื่อทำกำไรและไม่มีข้อตกลงระยะยาวระหว่างบริษัทการค้าเหล่านี้ซึ่งสามารถหาแหล่งสินค้าได้จากผู้ประกอบการอาหารทะเลอื่น
ๆ ได้โดยอิสระ

  การส่งออกโดยทางอ้อม บริษัทฯ ร่วมกับผู้ประกอบการอาหารทะเลอื่น ๆ

ในประเทศอินโดนีเซีย
และมาเลเซียได้ก่อตั้งพันธมิตรทางการตลาดกับบริษัทการค้าในประเทศมาเลเซีย โดยบริษัทจ่าย
ค่าคอมมิชชั่นคงที่ให้กับบริษัทการค้านี้ตามสัญญาการตลาดร่วม
นอกจากนั้นบริษัทยังรับรองชดใช้ค่าใช้จ่ายอื่นที่เกิดขึ้นให้กับบริษัทการค้าในการทำการแทนบริษัท
ส่วนบริษัทการค้าก็รับรองที่จะเปิดเผยข้อมูลรายละเอียดที่เกี่ยวข้องและราคาที่เกี่ยวกับสัญญาการขายให้กับบริษัททราบสัญญาการตลาดร่วมจะมีการทบทวนและฝ่ายหนึ่งฝ่ายใดสามารถบอกเลิกได้โดยมีหนังสือแจ้งล่วงหน้า
1 ปี

  การขายในประเทศ บริษัทฯ มีบริษัทย่อย ซึ่งถือหุ้น 100% เพื่อดำเนินการด้าน

การตลาดในประเทศ โดยแต่งตั้งให้บริษัท เบอร์ลียุคเกอร์ จำกัด (มหาชน)
เป็นผู้จัดจำหน่ายแต่เพียง

ผู้เดียวในประเทศไทย มีการกำหนดราคาขายปลีกไว้ล่วงหน้า
และคิดกำไรคงที่เพิ่มขึ้นจากราคาขายปลีกนั้น

  อัตราส่วนของช่องทางด้านการตลาด

  อัตราส่วนระหว่างช่องทางด้านการตลาดจะแตกต่างกันเป็นครั้งคราวซึ่ง

สามารถแบ่งออกโดยประมาณได้ดังนี้

  - การส่งออกโดยตรง 10%

  - การส่งออกโดยทางอ้อม 85%

  - การขายในประเทศ 5%

  เหตุผลของการแต่งตั้งบริษัทการค้าให้เป็นตัวแทนของบริษัทฯ

1)  ในการส่งออกโดยตรงนั้นการขายแต่ละครั้งจะไม่มีข้อผูกพันหรือ

เกี่ยวข้องระยะยาวระหว่างกันกับบริษัทและบริษัทตัวแทน

2)  ในการส่งออกโดยทางอ้อม บริษัทฯ ได้ตกลงทำสัญญาการตลาดร่วมกับ

บริษัทการค้า โดยมีเหตุผลดังนี้

  - เป็นการรวมแหล่งต่าง ๆ

  - สามารถจำหน่ายสินค้าได้หลากหลายมากกว่า

  - ต้นทุนด้านการตลาดต่ำกว่า

  - สามารถให้บริการลูกค้าได้ดีกว่า

3)  สำหรับการขายในประเทศ การแต่งตั้งผู้จัดจำหน่ายแต่เพียงผู้เดียวทำให้

บริษัทสามารถเข้าสู่ตลาดการค้าปลีกที่กว้างกว่าและด้วยต้นทุนที่ต่ำกว่า
หากบริษัทดำเนินการจัดจำหน่ายเองจะมีค่าใช้จ่ายสูงและทำให้เสนอสินค้าได้จำกัด

  (3) ลักษณะของลูกค้า

ลูกค้ารายใหญ่ 10 รายแรก

  ปี 2541 ประเทศ % ของยอดขาย

  1 ออสเตรเลีย 30.77

  2 สหรัฐอเมริกา 27.00

  3 ญี่ปุ่น 8.11

  4 แคนาดา 7.40

  5 ซาอุดิอาระเบีย 4.58

  6 สหราชอาณาจักร 3.96

  7 จาไมก้า 3.91

  8 อียิปต์ 3.79

  9 สาธารณรัฐอัฟริกาใต้ 1.04

  10 เดนมาร์ค 0.82

  ปี 2542 ชื่อประเทศ % ของยอดขาย

1 ออสเตรเลีย 30.14

2 สหรัฐอเมริกา 21.67

3 แคนาดา 13.04

4 ญี่ปุ่น 9.16

5 จาไมก้า 5.69

6 สหราชอาณาจักร 3.19

7 ซาอุดิอาระเบีย 2.73

8 อาร์เจนตินา 2.26

9 ไนจีเรีย 1.48

10 ฮ่องกง 1.05

  ปี 2543 ชื่อประเทศ % ของยอดขาย

1 ญี่ปุ่น 28.90

2 ออสเตรเลีย 20.63

3 สหรัฐอเมริกา 11.98 

4 อียิปต์ 9.13

5 แคนาดา 8.56

6 สหราชอาณาจักร 4.05

7 ซาอุดิอาระเบีย 3.70

8 สาธารณรัฐอัฟริกาใต้ 2.92

9 เลบานอน 1.74

10 เดนมาร์ค 1.13

  ลูกค้าบริษัทฯในตลาดส่งออกส่วนใหญ่จะเป็นผู้นำเข้าที่แน่นอนและมีตราสินค้าของ

ตนเอง

  - ในการขายในประเทศ ผู้จัดจำหน่ายเพียงผู้เดียวเป็นบริษัทมหาชน และไม่มีความ

เกี่ยวข้องกับบริษัท

  - ในการส่งออกโดยขายตรง ตัวแทนและลูกค้าไม่มีความเกี่ยวข้องกับบริษัท

  - ในการส่งออกโดยขายทางอ้อม ตัวแทนไม่มีความเกี่ยวข้องกับบริษัท แต่มีความ

สัมพันธ์ในการถือหุ้นร่วมกัน

  บริษัท ทรอปิคอลคอนโซลิเดทคอร์เปอเรชั่นแห่งมาเลเซีย (Tropical Consolidated

Corporation of Malaysia) ได้มีข้อตกลงร่วมกันด้านการตลาดให้แก่บริษัทฯ มาเป็นเวลานาน
(มากกว่า 20 ปี) และได้ลงนามร่วมกันก่อนที่บริษัทฯ
จะได้จดทะเบียนในตลาดหลักทรัพย์แห่งประเทศไทย

การตกลงด้านการตลาดตามที่ได้ชี้แจงในวรรคต่าง ๆ ข้างต้น
ไม่มีลูกค้ารายใดของบริษัทที่ได้ทำการซื้ออย่างต่อเนื่องกันเกินกว่า 30%
ของยอดการขายทั้งหมดของบริษัทฯ เกิน 3 ปีติดต่อกัน
อย่างไรก็ตามบริษัทต้องการที่จะรายงานให้ทราบว่าบริษัทซาฟโคลโฮลดิ้งออสเตรเลีย จำกัด
(Safcol Australia Pty Ltd. ) ได้ซื้อสินค้าประมาณ
20-30%ของยอดขายทั้งหมดของบริษัทเป็นเวลานานประมาณ 2 ปี โดยที่บริษัทถือหุ้นบุริมสิทธิ์มากกว่า
95% ในบริษัทซาฟโคลโฮลดิ้ง ออสเตรเลีย จำกัด (Safcol Australia Pty Ltd. )
หุ้นบุริมสิทธิ์ดังกล่าวสามารถแปลงสภาพเป็นหุ้นสามัญได้ตามสิทธิซื้อขายหุ้นของบริษัทฯ
และจะทำให้บริษัทสามารถควบคุมกิจการส่วนใหญ่ของ บริษัท ซาฟโคลโฮลดิ้ง ออสเตรเลีย จำกัด
(Safcol Australia Pty Ltd. ) ได้ต่อไป

  ผลกระทบด้านการสูญเสียลูกค้าสำคัญ

  ดังได้กล่าวมาข้างต้นนั้น บริษัท ซาฟโคลโฮลดิ้ง ออสเตรเลีย จำกัด (Safcol Australia

Pty Ltd. )
ซึ่งเป็นผู้จำหน่ายชั้นนำในออสเตรเลียทั้งหมดซึ่งมีความต้องการสินค้าส่วนมากจากบริษัทฯ
การสูญเสียบริษัท ซาฟโคลโฮลดิ้ง ออสเตรเลีย จำกัด (Safcol Australia Pty Ltd. )
อาจจะมีแนวโน้มที่จะกระทบต่อยอดขายของบริษัท
อย่างไรก็ตามไม่มีแนวโน้มที่จะเกิดเหตุการณ์ดังกล่าวยกเว้นบริษัทฯ
จะจำหน่ายการถือหุ้นบุริมสิทธิ์ของบริษัทฯ ในบริษัท ซาฟโคลโฮลดิ้ง ออสเตรเลีย จำกัด (Safcol
Australia Pty Ltd. )

การแข่งขันภายในอุตสาหกรรมอาหารทะเลบรรจุกระป๋อง บริษัทจะต้องกระตือรืนร้น

ปรับตัวอยู่ตลอดเวลา พยายามหาตลาดใหม่ ๆ และขยายเครือข่ายตลาด
จัดหาแหล่งวัตถุดิบให้เพียงพอกับความต้องการมีระบบการตรวจสอบควบคุมคุณภาพสินค้าให้ได้มาตรฐาน
มีระบบการจัดการที่ดี

เพื่อให้สามารถประหยัด ลดต้นทุนต่อหน่วยได้
การแข่งขันนอกจากแข่งขันกับผู้ประกอบการในประเทศแล้ว ยังต้องแข่งขันกับต่างประเทศด้วย
แต่ละประเทศพยายามปกป้อง คุ้มครองผู้ประกอบการในประเทศของตนให้อยู่ได้
แนวโน้มภาวะอุตสาหกรรมยังไม่ราบรื่นมีอุปสรรค การกีดกันทางการค้ามีมากขึ้นเรื่อย ๆ
นอกจากนี้ความไม่มีเสถียรภาพของค่าเงินบาทก็เป็นอีกปัจจัยหนึ่งที่มีความสำคัญ

ผู้ประกอบการจะต้องปรับตัวให้พร้อมกับการเปลี่ยนแปลงที่มีมาเรื่อย ๆ
ด้วยความแข็งแกร่งของสายการผลิต
ซึ่งมีความหลากหลายในผลิตภัณฑ์อาหารทะเลบรรจุกระป๋องมากกว่าผู้ผลิตรายอื่น ๆ
ที่มีสายการผลิตน้อยกว่า ลูกค้าสามารถเลือกซื้อสินค้าบริษัทฯ ได้หลาย ๆ
ผลิตภัณฑ์และสามารถจัดส่งไปในตู้

คอนเทนเนอร์เดียวกันได้ ซึ่งแน่นอนย่อมดีกว่าที่จะส่งสินค้าเต็มตู้แต่มีสินค้าเพียงอย่างเดียว

3. การจัดหาผลิตภัณฑ์หรือบริการ

1. การผลิตหรือการจัดหาผลิตภัณฑ์เพื่อจำหน่าย

(1) กำลังการผลิตและปริมาณการผลิต

โรงงานอาหารทะเลบรรจุกระป๋อง ตั้งอยู่เลขที่ 1/1 หมู่ที่ 2 ตำบลทุ่งใหญ่ อำเภอหาดใหญ่
จังหวัดสงขลา

+-----------------+-----+-----+-----+-----+-----+-----+-----+-----+
| อาหา            | ปี   | อัตร | ปี   | อัตร | ปี   | อัตร | ปี   | อัตร |
| รทะเลบรรจุกระป๋อง | 2   | าเพ | 2   | าเพ | 2   | าเพ | 2   | าเพ |
|                 | 540 | ิ่มปร | 541 | ิ่มปร | 542 | ิ่มปร | 543 | ิ่มปร |
| กำลังการผลิตเต็มที่  |     | ิมาณ |     | ิมาณ |     | ิมาณ |     | ิมาณ |
| (ตัน)            |     |     |     |     |     |     |     | การ |
|                 |     | การ |     | การ |     | การ |     | ผลิต |
| กำลังการผลิตจริง   |     | ผลิต |     | ผลิต |     | ผลิต |     |     |
| (ตัน)            |     |     |     |     |     |     |     |     |
|                 |     |     |     |     |     |     |     |     |
| กำลังการผลิต (%)  |     |     |     |     |     |     |     |     |
|                 |     |     |     |     |     |     |     |     |
| จำนว            |     |     |     |     |     |     |     |     |
| นกะที่สามารถผลิตได้ |     |     |     |     |     |     |     |     |
| 2 กะ            |     |     |     |     |     |     |     |     |
| แต่จำนวนกะผลิตจริง |     |     |     |     |     |     |     |     |
| 1 กะ            |     |     |     |     |     |     |     |     |
+-----------------+-----+-----+-----+-----+-----+-----+-----+-----+
|                 | 3,0 | 32. | 3,0 | 15. | 3,0 | 11. | 3,0 | 6.  |
|                 | 00, | 72% | 00, | 15% | 00, | 08% | 00, | 30% |
|                 | 000 |     | 000 |     | 000 |     | 000 |     |
|                 |     |     |     |     |     |     |     |     |
|                 | 2,1 |     | 2,9 |     | 2,7 |     | 2,9 |     |
|                 | 68, |     | 47, |     | 74, |     | 49, |     |
|                 | 748 |     | 443 |     | 271 |     | 184 |     |
|                 |     |     |     |     |     |     |     |     |
|                 | 72  |     | 83  |     | 92  |     | 98  |     |
|                 | .29 |     | .24 |     | .47 |     | .30 |     |
+-----------------+-----+-----+-----+-----+-----+-----+-----+-----+

  (2) วัตถุดิบและผู้จำหน่ายวัตถุดิบ (SUPPLIER)

สัตว์ทะเล เช่น ปลา จะมีการนำเข้าประมาณ 50-60% ที่เหลือที่ซื้อในประเทศจากจังหวัดปัตตานี
สงขลา เป็นต้น ปลาชาร์ดีน หอยลาย ซื้อในประเทศทั้งหมด โดยมีวัตถุดิบจากจังหวัด ตราด
สุราษฏร์ธานี นครศรีธรรมราช ปัตตานี สงขลา เป็นต้น ปู มีการนำเข้าจากต่างประเทศด้วย
ผู้จำหน่ายวัตถุดิบให้กับบริษัทมีประมาณ 70 ราย

  (3) ขั้นตอนและเทคโนโลยีการผลิต

อาหารทะเลบรรจุ กระป๋อง ขั้นตอนการผลิต คือ

ปลาทูน่ากระป๋อง นำปลามาล้างผ่าท้องควักเครื่องในไส้ออก นำไปนึ่ง

หักหัวออก ขูดหนังเลือด ก้างออก เข้าเครื่องสับเป็นชิ้น เข้าเครื่องบรรจุ เติมส่วนผสม เข้าเครื่องปิดฝากระป๋อง เข้าเครื่องล้างกระป๋อง เข้าหม้อฆ่าเชื้อ ทิ้งไว้ให้เย็น ติดฉลาก บรรจุกล่องส่งจำหน่าย

ปู หอยลายกระป๋อง นำวัตถุดิบมาล้าง ต้ม คัดสิ่งเจือปนออก บรรจุกระป๋อง เติมส่วนผสม
เข้าเครื่องปิดฝากระป๋อง เข้าเครื่องล้างกระป๋อง เข้าหม้อฆ่าเชื้อ ทิ้งไว้ให้เย็น ติดฉลาก
บรรจุกล่อง ส่งจำหน่าย

ปลาซาร์ดีนกระป๋อง นำวัตถุดิบมาล้าง เตรียมการก่อนบรรจุ บรรจุกระป๋อง เติมส่วนผสม
เข้าเครื่องปิดฝากระป๋อง เข้าเครื่องล้างกระป๋อง เข้าหม้อฆ่าเชื้อ ทิ้งไว้ให้เย็น ติดฉลาก
บรรจุกล่องส่งจำหน่าย

อาหารแมว นำวัตถุดิบมาล้าง ตัดแต่ง เตรียมการก่อนบรรจุ บรรจุกระป๋อง
เติมส่วนผสมเข้าเครื่องปิดฝากระป๋อง เข้าเครื่องล้างกระป๋อง เข้าหม้อฆ่าเชื้อ ทิ้งไว้ให้เย็น
ติดฉลากบรรจุกล่อง ส่งจำหน่าย

ในขั้นตอนของการล้าง คัด ทำความสะอาด จะใช้แรงงานเป็นจำนวนมาก
ไม่สามารถใช้เครื่องจักรทดแทนได้ ส่วนขั้นตอนการบรรจุ ปิดฝากระป๋อง ติดฉลาก
บรรจุกล่องจะใช้เครื่องจักรเป็นส่วนใหญ่ โดยเป็นเครื่องจักร
ที่มีเทคโนโลยีที่ทันสมัยมีประสิทธิภาพสูง เพื่อให้สามารถแข่งขันกับผู้ผลิตรายอื่นๆได้

 ความเพียงพอของเครื่องจักรและบุคลากร

ความเพียงพอของเครื่องจักรที่มีอยู่เมื่อเปรียบเทียบกับ capacity
ของการผลิตแล้วตอนนี้เครื่องจักรไม่สามารถรองรับการผลิตที่เพิ่มขึ้นได้
ทั้งนี้เนื่องจากเครื่องจักรแต่ละเครื่องมีขีดจำกัดกำลังการผลิตไม่สามารถปรับให้เพิ่มขึ้นได้ทันที
ซึ่งจะแตกต่างกับบุคลากรที่สามารถจัดหาเพื่อ

รองรับการผลิตที่เพิ่มขึ้นได้
แต่คุณภาพของบุคลากรจำเป็นต้องมีการตรวจวัดและทดสอบเพื่อไม่ให้มีผลว่ามีจำนวนบุคลากรเพียงพอแต่
productivity น้อย ความเป็นไปได้ที่จะทดแทนบุคลากรด้วยเทคโนโลยีใหม่
การนำเทคโนโลยีใหม่เข้ามาเพื่อทดแทนบุคลากรและเพิ่มประสิทธิภาพในการผลิตหรือ
ทดแทนในงานที่คนทำไม่ได้เนื่องจากอันตรายเกินไปหรืองานที่หนักเกินสำหรับที่จะใช้แรงงานคน
ซึ่งเป็นวิธีที่เหมาะสมในการจัดการซึ่งในช่วงแรกอาจจะก่อให้เกิดต้นทุนเป็นจำนวนมาก
แต่อย่างไรก็ตามในระยะยาวเมื่อหักค่าเสื่อมแล้วการนำเทคโนโลยีใหม่เข้ามาใช้จะก่อให้เกิดประสิทธิภาพและช่วยลดต้นทุนด้วย

เทคโนโลยีสำหรับโรงงานจะต้องเตรียมการในด้านเทคนิคไว้ให้พร้อมเนื่องจากระบบเทคโนโลยีใหม่เป็นกระบวนการผลิตที่มีการบำรุงรักษา
การวัดค่าต่าง ๆ ซับซ้อนขึ้นจนจำเป็นที่จะต้องเสียค่าใช้จ่ายสำหรับศึกษาเรียนรู้เทคโนโลยีใหม่

ความก้าวหน้าในเชิงเทคโนโลยีต้องอาศัยการพัฒนาอย่างเป็นขั้นตอนก่อนที่จะพิจารณารับเอาเทคโนโลยีใหม่เข้ามาจะต้องตรวจสอบให้มั่นใจว่าพนักงานหรือบุคลากรที่มีอยู่สามารถรับรู้เทคโนโลยีใหม่ได้
ซึ่งถ้ามองโดยภาพรวมแล้ว ณ
ตอนนี้ความสามารถของบุคลากรที่มีอยู่ยังไม่เพียงพอต้องเรียนรู้เพิ่มเติมอีกเพื่อรองรับความก้าวหน้าของเทคโนโลยี

ถึงแม้ว่าสถานะของโรงงานตอนนี้บางพื้นที่ควรจะรองรับเทคโนโลยีบางประเภทเข้ามาทดแทนบุคลากรได้แล้วความสามารถและค่าใช้จ่ายในการปรับเครื่องจักรให้แข่งขันได้โดยใช้เทคโนโลยีใหม่เครื่องจักรที่มีขีดความสามารถที่จำกัดจำเป็นที่จะต้องปรับปรุงเครื่องจักรโดยใช้เทคโนโลยีใหม่
หรือมีการสั่งซื้อเครื่องจักรใหม่เข้ามาทดแทนเครื่องจักรเก่าเพื่อให้รองรับการผลิตได้

เมื่อพิจารณาเครื่องจักรที่ใช้อยู่หรือที่มีอยู่จะเห็นว่าส่วนใหญ่จะเป็นเครื่องจักรที่ผลิตเองซึ่งจะเน้นไปทางเครื่องกลขาดเทคโนโลยีในทางไฟฟ้า
เมื่อเปรียบเทียบกับเทคโนโลยีในปัจจุบันที่มีราคาสูงแล้วรองรับการผลิตที่เพิ่มขึ้นได้แต่เป็นระบบที่ยากสำหรับการเรียนรู้ของบุคลากรต้องใช้เวลาในการศึกษาทำให้เทคโนโลยีก้าวเร็วกว่าบุคคล

ดังนั้นการปรับเครื่องจักรเก่าหรือเครื่องจักรที่ใช้งานอยู่ให้มีประสิทธิภาพเพิ่มขึ้น
โดยใช้ระบบไฟฟ้าอย่างน้อยจะช่วยในเรื่องความปลอดภัย
ความสะดวกในการทำงานของพนักงานและสะดวกในการควบคุม ค่าใช้จ่ายที่ใช้ให้ไม่สูงมากนัก
ทั้งนี้ก็ขึ้นอยู่กับประเภทของเครื่องจักรด้วย แต่ต้องยอมรับว่าสามารถทำได้ระดับหนึ่งเท่านั้น

(4) ผลกระทบสิ่งแวดล้อม

ผลกระทบจากกระบวนการผลิตจะมีของเสียและวัสดุเหลือใช้ คือ

  - ระบบบำบัดน้ำเสียใช้แบบ Aerobic ponds system โดยน้ำเลือดปลา น้ำล้าง

วัตถุดิบ จะผ่านเครื่องแยกกาก จากนั้นไปยังที่ดักไขมัน ไปยังบ่อหมักจำนวน 6 บ่อ
ไปยังบ่อเติมอากาศจำนวน 3 บ่อ ไปยังบ่อตกตะกอน 2 บ่อ และปล่อยลงคลองสาธารณะ
โดยเรียงเป็นลำดับจำนวน 11 บ่อใช้เนื้อที่ประมาณ 15 ไร่

- เศษหัว หนัง ก้าง กระดูกปลา จะนำเข้าเครื่องอบแห้งเป็นปลาป่นส่งขายให้โรงงานอาหารสัตว์
รวมทั้งไส้ปลา เครื่องในปลา ก็ส่งขายโรงงานอาหารสัตว์

  - น้ำมันปลา ที่ได้จากเครื่องแยกน้ำมันปลา ได้ส่งขายเป็นส่วนผสมสำหรับอาหาร

เลี้ยงกุ้ง

  - ขยะมูลฝอย เช่น เศษอาหาร เศษกระดาษ ถุงพลาสติก เป็นต้น ได้จัดถัง เก็บอย่าง

มิดชิด และว่าจ้างทางเทศบาลนครหาดใหญ่ จัดรถขนทุกวัน

จะเห็นได้ว่าทุกขั้นตอนของการบำบัดน้ำเสียของเสีย การนำวัสดุเหลือใช้มาใช้

ประโยชน์ได้รับการดูแลเอาใจใส่อย่างดี แทบจะไม่มีผลกระทบต่อสิ่งแวดล้อม

 ทางหน่วยงานของรัฐที่ดูแลผลกระทบต่อสิ่งแวดล้อมได้เอาใส่ใจให้คำแนะนำ

และดูแลอย่างใกล้ชิดโดยผลของการปฏิบัติงานจริงสามารถควบคุมให้เป็นไปตามมาตรฐานที่กฎหมายกำหนด

บริษัทอยู่ระหว่างการย้ายระบบบำบัดน้ำเสียจากที่เดิมไปยังที่ใหม่ฝั่งตรงข้าม เนื้อที่ประมาณ 40 ไร่
โดยเป็นระบบ UASB สามารถควบคุมคุณภาพน้ำเสียเป็นไปตามมาตรฐานรองรับการขยายกิจการ
โดยคาดว่าจะดำเนินการแล้วเสร็จประมาณกลางปี 2544

  4) งานที่ยังไม่ส่งมอบ

  งานที่ยังไม่ส่งมอบมีน้อยมาก เนื่องจากเป็นการผลิตตามคำสั่งซื้อส่วนปัจจัยตาม

ฤดูกาลมีผลกระทบ เช่น วัตถุดิบไม่แน่นอนขึ้นอยู่กับมรสุมทางทะเล

บริษัทฟาร์มเฟรชโปรดัคส์มานูแฟคเจอริ่ง จำกัด (FPM)

1. ลักษณะของผลิตภัณฑ์ หรือบริการ

น้ำมะเขือเทศเข้มข้น มะเขือเทศปอกผิวบรรจุกระป๋อง ผักผลไม้บรรจุกระป๋อง ดำเนินการโดย
บริษัทฟาร์มเฟรชโปรดัคส์มานูแฟคเจอริ่ง จำกัด (FPM) ปัจจุบันเน้นการผลิตน้ำมะเขือเทศ

เข้มข้นให้กับลูกค้าที่เป็นโรงงานผลิตปลาชาร์ดีน ปลาแมคเคอเรลในซอสมะเขือเทศ
และรายได้ก็จะได้จากโรงงานกลุ่มนี้

2. การตลาดและภาวะการแข่งขัน

(1) กลยุทธ์ทางการตลาด

(1) ลักษณะของลูกค้าลูกค้ารายใหญ่ 10 รายแรก

  ลูกค้า ปี 2543

  % ยอดขาย

  บ. ปัตตานีผลิตภัณฑ์อาหาร จก. 74.08

  บมจ.ทรอปิคอลแคนนิ่ง (ประเทศไทย) 21.26

  บ.ทรอปิคอล พรีเมียร์ฟูดส์ จก. 4.66

  อุตสาหกรรมผลิตน้ำมะเขือเทศเข้มข้น ผู้ประกอบการต้องมีตลาดรองรับที่แน่นอน

เพราะการผลิตจะผลิตได้เพียงแค่ช่วงหนึ่ง ไม่สามารถผลิตได้ทั้งปี
ดังนั้นหากไม่มีตลาดที่แน่นอนจะต้องรับภาระดอกเบี้ยที่ เกิดขึ้นกับการเก็บสินค้า และสินค้าที่เก็บนาน
จะเสื่อมคุณภาพไปเรื่อยๆ ดังนั้นผู้ประกอบการส่วนใหญ่ในภาคเหนือ
มักจะมีกลุ่มบริษัทของตัวเองที่ผลิตปลาในซอสมะเขือเทศเป็นตลาดรองรับในด้านการแข่งขันส่วนใหญ่จะมีปัญหาเรื่องการซื้อวัตถุดิบด้านการตลาดมักมีปัญหากับการนำเข้าน้ำมะเขือเทศเข้มข้นจากต่างประเทศ
ซึ่งมีราคาถูกกว่า เช่น นำเข้าจากประเทศจีน เป็นต้น
หากรัฐบาลไม่ควบคุมปริมาณนำเข้าจะส่งผลกระทบ กับผู้ประกอบการภายในประเทศ และเกษตรกร

ผู้ปลูกมะเขือเทศโดยตรง

3. การจัดหาผลิตภัณฑ์หรือบริการ

  1. การผลิต หรือการจัดหาผลิตภัณฑ์เพื่อจำหน่าย

  (1) กำลังการผลิตและปริมาณการผลิต

โรงงานตั้งอยู่เลขที่ 98 หมู่ที่ 2 ตำบลหนองหล่ม อำเภอห้างฉัตร จังหวัดลำปาง

+-----------------+-----+-----+-----+-----+-----+-----+-----+-----+
| น้ำมะเขือเทศเข้มข้น | ปี   | อัตร | ปี   | อัตร | ปี   | อัตร | ปี   | อัตร |
|                 | 2   | าเพ | 2   | าเพ | 2   | าเพ | 2   | าเพ |
| กำลังการผลิตเต็มที่  | 540 | ิ่มปร | 541 | ิ่มปร | 542 | ิ่มปร | 543 | ิ่มปร |
| (ตัน)            |     | ิมาณ |     | ิมาณ |     | ิมาณ |     | ิมาณ |
|                 |     |     |     |     |     |     |     | การ |
| กำลังการผลิตจริง   |     | การ |     | การ |     | การ |     | ผลิต |
| (ตัน)            |     | ผลิต |     | ผลิต |     | ผลิต |     |     |
|                 |     |     |     |     |     |     |     |     |
| กำลังการผลิต (%)  |     |     |     |     |     |     |     |     |
|                 |     |     |     |     |     |     |     |     |
| จำนว            |     |     |     |     |     |     |     |     |
| นกะที่สามารถผลิตได้ |     |     |     |     |     |     |     |     |
| 2 กะ            |     |     |     |     |     |     |     |     |
| แต่จำนวนกะผลิตจริง |     |     |     |     |     |     |     |     |
| 1 กะ            |     |     |     |     |     |     |     |     |
+-----------------+-----+-----+-----+-----+-----+-----+-----+-----+
|                 | 1,  |     | 1,  | (   | 1,  | 20. | 1,  | 15. |
|                 | 150 |     | 150 | 55. | 150 | 98% | 150 | 64% |
|                 |     |     |     | 0%) |     |     |     |     |
|                 | 540 |     | 243 |     | 294 |     | 340 |     |
|                 |     |     |     |     |     |     |     |     |
|                 | 46  |     | 21  |     | 25  |     | 29  |     |
|                 | .95 |     | .13 |     | .56 |     | .56 |     |
+-----------------+-----+-----+-----+-----+-----+-----+-----+-----+

(2) วัตถุดิบและผู้จำหน่ายวัตถุดิบ (SUPPLIER) มะเขือเทศสามารถหาได้ 2 ทางคือ

1.  บริษัทส่งเสริมการปลูกเอง โดยบริษัทจะเป็นผู้ออกค่าใช้จ่ายในเรื่อง

    ของเมล็ดพันธุ์ปุ๋ย ยากำจัดแมลงให้เกษตรกรก่อน และจะรับซื้อวัตถุดิบ

  จากเกษตรกรดังกล่าวในราคาที่ได้ตกลงกันไว้ เมื่อเสร็จสิ้นฤดูกาล

  บริษัทจะหักค่าใช้จ่ายดังกล่าวไว้ และจ่ายเงินส่วนที่เหลือทั้งหมดให้

  เกษตรกรโดยมีผู้รับผิดชอบประมาณ 3 รายในการประสานงานกับ

  เกษตรกร

(2) ซื้อจากบุคคลทั่วไป มีประมาณ 6 ราย ซึ่งราคาจะไม่แน่นอน เพราถูก

    กำหนดโดยปริมาณของมะเขือเทศในตลาด และความต้องการของ

  โรงงาน

(3) ขั้นตอนและเทคโนโลยีการผลิต

น้ำมะเขือเทศเข้มข้น รับวัตถุดิบล้างทำความสะอาด คัดส่วนที่ไม่ต้องการ (ตัดแต่ง)
ตีเป็นชิ้นเล็กผ่านความร้อนเพื่อทำลาย ENZYME แยกกากและเมล็ด ระเหยน้ำออก บรรจุขณะร้อน
ทำให้เย็นทันที เก็บในโกดังเพื่อส่งออก

(4) ผลกระทบต่อสิ่งแวดล้อม - ไม่มี –

4. งานที่ยังไม่ส่งมอบ - ไม่มี-

บริษัท อีโลฟาร์ จำกัด (E)

1. ลักษณะของผลิตภัณฑ์หรือบริการ

ติดตามงาน ประสานงานต่าง ๆ ที่เกี่ยวข้องกับบริษัทที่เกิดขึ้นในกรุงเทพมหานคร
และจังหวัดใกล้เคียงเป็นผู้ประสานงานกับตัวแทนจำหน่ายสินค้าของบริษัท
สำหรับตลาดภายในประเทศและกลุ่มประเทศอาเชี่ยน ช่วยในการพัฒนาผลิตภัณฑ์ใหม่ ๆ
ของบริษัทออกสู่ตลาด ลูกค้าส่วนใหญ่อยู่ในกลุ่มบริษัท แต่ก็มีบ้างที่เป็นลูกค้าทั่วไป
รายได้จะเป็นค่าคอมมิชชั่น ค่าบริการ รายได้เบ็ดเตล็ดอื่น ๆ เป็นต้น

2. การตลาดและภาวะการแข่งขัน

  เป็นตัวแทนในการติดต่องานต่างๆ ผู้ประสานงานกับตัวแทนจำหน่ายสินค้าสำหรับตลาด

ภายในประเทศและกลุ่มประเทศอาเซี่ยน

3. การจัดหาผลิตภัณฑ์หรือบริการ

งานบริการ ประสานงานจะต้องรวดเร็วมีประสิทธิภาพ เพื่อสามารถตอบแทนความต้องการ

ของตัวแทนในภาวะการแข่งขันสูง พยายามเพิ่มลูกค้าตลอดจนบริการต่าง ๆ
เพื่อให้ได้มาซึ่งผลตอบแทนแก่ลูกค้าและค่าบริการ

4. งานที่ยังไม่ได้ส่งมอบ - ไม่มี -

บริษัท ทรอปิคอลแพคเกจจิ้ง จำกัด ( TP)

ประกอบกิจการซ่อมบำรุง สร้างเครื่องจักรเพื่อสนับสนุนกิจการในเครือ

  บริษัท ทรอปิคอลพร็อพเพอร์ตี้ แอนด์ ดีเวลลอปเมนท์ จำกัด (TPD)

ธุรกิจอสังหาริมทรัพย์ซบเซาอันเป็นผลมาจากสภาวะเศรษฐกิจที่ยังไม่ฟื้นตัว
ธนาคารยังประสบปัญหาหนี้ที่ไม่ก่อให้เกิดรายได้จึงงดการให้สินเชื่อ